钦定古今图书集成/明伦汇编/闺媛典/第265卷 > 李孟阳妻梁氏
## 钦定古今图书集成/明伦汇编/闺媛典/第265卷 > 李孟阳妻梁氏

按《广东通志》：梁氏，三水李孟阳妻。阳读书不成，弃而
为商贾，藉以遨游，没于西粤泗城。氏年二十七，遗腹
生男，忽闻讣，号恸，几绝复苏，誓死抚孤，篝灯纺绩，十
指以秃，名子曰“泗哥”，志勿忘父死处也。每训子以读
书成人为孝，故泗长而名曰“克孝。”及卒，香山宗伯李
振宸铭其墓。